**JELGAVAS VALSTSPILSĒTAS PAŠVALDĪBAS 2022. GADA 25. AUGUSTA SAISTOŠO NOTEIKUMU NR.22-30**

**“GROZĪJUMI JELGAVAS PILSĒTAS PAŠVALDĪBAS 2019. GADA 25. JŪLIJA SAISTOŠAJOS NOTEIKUMOS NR.19-17 „PAR DECENTRALIZĒTO KANALIZĀCIJAS PAKALPOJUMU SNIEGŠANAS UN UZSKAITES KĀRTĪBU JELGAVAS PILSĒTAS PAŠVALDĪBĀ*”***

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Saskaņā ar Administratīvo teritoriju un apdzīvoto vietu likuma 8.panta trešo daļu no 2021. gada 1. jūlija Jelgavas pilsētai ir noteikts valstspilsētas statuss. Sakarā ar iepriekš minēto Jelgavas pilsētas pašvaldības 2019. gada 25. jūlija saistošajos noteikumos Nr.19-17 “Par decentralizētās kanalizācijas pakalpojumu sniegšanas un uzskaites kārtību Jelgavas pilsētas pašvaldībā” (turpmāk – Saistošie noteikumi) tiek veikti redakcionāli grozījumi attiecībā uz pilsētas statusu, visā Saistošo noteikumu tekstā aizstājot vārdu „pilsētas” ar vārdu “valstspilsētas”, t.sk., Saistošo noteikumu nosaukumā.  Valstspilsētas statusa noteikšanas dēļ ir mainīts arī iestādes nosaukumus, t.i., Jelgavas pilsētas pašvaldības policija no 24.09.2021. ir Jelgavas pašvaldības policija.  Ņemot vērā, ka pašvaldība ir izveidojusi Jelgavas decentralizētās kanalizācijas sistēmu pārvaldības tīmekļvietni https://dks.jelgava.lv (turpmāk – tīmekļvietne https://dks.jelgava.lv), ir nepieciešami grozījumi Saistošajos noteikumos, lai paredzētu vēl arī trešo veidu pirmreizējo decentralizētās kanalizācijas sistēmas (turpmāk – DKS) reģistrācijas pieteikumu iesniegšanai DKS īpašniekam vai valdītājam, t.i., reģistrēt to tīmekļvietnē https://dks.jelgava.lv.  Savukārt asenizatoram, kas vēlas sniegt asenizācijas pakalpojumus Pašvaldības administratīvajā teritorijā, pēc reģistrācijas paziņojuma saņemšanas reģistrējas tīmekļvietnē https://dks.jelgava.lv., kur elektroniski uzskaita Asenizācijas pakalpojumu uzskaites žurnālā visus sniegtos asenizācijas pakalpojumus atbilstoši asenizācijas pakalpojumu sniegšanu apliecinošiem dokumentiem un nodrošina datu pieejamību par iepriekšējo kalendāro gadu līdz kārtējā gada 1. martam, pārkāpumu gadījumā atzīme tiek izdarīta arī tīmekļvietnē https://dks.jelgava.lv asenizatora profilam.  Pašvaldības pilnvarotajai personai reģistrācijas pieteikums tajā ietvertās informācijas atbilstības pārbaudei turpmāk būs pieejams tīmekļvietnē https://dks.jelgava.lv. |
| 2. Projekta nepieciešamības pamatojums | Saistošie noteikumi nepieciešami, lai precizētu kārtību, kādā veidā normatīvajos aktos noteiktos pienākumus izpilda DKS īpašnieks vai valdītājs, asenizators un pašvaldības pilnvarotā persona. |
| 3.Informācija par plānoto projekta ietekmi uz pašvaldības budžetu | Nav. |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Nav. |
| 5.Informācija par plānoto projekta ietekmi uz administratīvajām procedūrām | Nav. |
| 6.Informācija par konsultācijām ar privātpersonām | Nav notikušas. |

Jelgavas valstspilsētas domes priekšsēdētājs A.Rāviņš